Polisieman op skietbaan doodgeskietArgieffoto (Foto: imgkid.com) Brig. Jay Naicker, woordvoerder van die polisie, het gesê die beampte is per ongeluk raakgeskiet en is onmiddellik na ŉ nabygeleë hospitaal gehaas. Hy is egter kort daarna op die operasietafel dood. Naicker wou nie die naam van die beampte bekendmaak of sê of dit ŉ ander polisiebeampte of ŉ lid van die publiek was wat hom geskiet het nie. Hy het wel gesê ŉ saak van strafbare manslag word deur speurders van die Mountain Rise-polisiestasie ondersoek. “Ons is nie in ŉ posisie om enige verdere inligting bekend te maak nie aangesien die ondersoek nog in ŉ vroeë stadium is,” het hy gesê.